Trei blocuri de locuințe au fost evacuate în urma surprării unei bucăți de peste 100 mp din strada 23 August din Slănic. Zona de restricție a fost extinsă, iar un post de poliție a fost mutat într-o comună apropiată. Ieri, craterul format a fost umplut cu pietriș.
Dacă prefectul de Prahova, Emil Drăgănescu, a încercat să politizeze incidentul, acuzând Consiliul Județean Prahova că din cauza introducerii rețelei de gaze s-a produs surparea – detalii și VIDEO AICI, specialiștii au altă părere.
„Apa care a declanşat evenimentul are ca sursă, cel mai probabil, acviferul freatic, adică primul strat purtător de apă. Este posibil să fi fost eroziune internă locală în zona în care s-a produs prăbuşirea. Ca să protejăm marginile acestei prăbuşiri, o să umplem cu material până când se vor lua nişte măsuri permanente care să stabilizeze zona. Până acum, toate indicile par ar arăta acest lucru, că este un fenomen natural”, a explicat Manole-Stelian Şerbulea, expert tehnic în cadrul Universităţii Tehnice de Construcţii (UTC) Bucureşti, la Antena 3.
Reamintim că, vineri, Prefectura Prahova anunțat că au fost finalizate lucrările de umplere a craterelor formate cu agregate minerale.
Totodată, autoritpățile au precizat că se mențin restricțiile de circulație, atât pietonale, cât și auto, pe tronsonul respectiv, precum și perimetrul de siguranță.